
Irányított véletlen

Kulcsszavak: objektruha; mobilitás; érzelmi intenzitás; inspiráció
A pozitív-negatív térhatásokat átértelmezve textíliába, kitömött absztrakt alakzatokat hoztam létre, aminek felületén sűrű vonalazással az ecsetvonások hatását keltettem. A dizájn kigondolásánál a legfontosabb szempontom a mobilitás volt, hiszen, ha a festményen egy alkotóelemet elmozdítanánk, a végtelenségig lehetne variálni a műalkotást, így az én ruhám mellényét is az elemeire szétszedve. A gondosan megtervezett kompozíció apró részletelemeit véletlenszerűen elmozdítva egy újabb irányított képet kapunk- ezzel a mentalitással kísérleteztem a felsőruha mintázatának rajzolása közben is. A kivitelezett look anyaghasználatában utal a képzőművész változatos választásaira: műanyag fólia, fa, fém karabinerek és ringlik, foszforeszkáló cérna.
Mivel a képzőművész biennálén kiállított pavilonjának kialakításánál és az alkotói folyamataiban is kulcsfontosságú szerepet játszik a techno zene, és az én világomhoz is közel áll az a stílus, gyönyörűen átíveltem ezt a motívumot a kivitelezett objektum befotózásába. Márton képei mögött a spontaneitás és a véletlen szerepe hangsúlyos, ami szoros kapcsolatot teremt a zene improvizatív természetével. A művész kifejezetten foglalkozik azzal, hogyan lehet a hangzatos élményeket vizuálisan megjeleníteni. A vonalvezetései és a színek hatásai különféle érzelmi és vizuális impulzusokat váltanak ki a nézőből. Számos multimediális kapcsolódásról is írhatnék: installációkban és performanszokban kísérletezett azzal, hogyan léphet párbeszédbe a festészet a hangokkal és zenei elemekkel. Mindezeket a kutatásokat beépítve a saját koncepciómba, egy techno klub beltériben ultraviola fényeket használva dinamikus mozdulatokat láthatunk a képeimen.
A divatkollekciót a kortárs művészet és az öltözék vagy kiegészítő közötti kapcsolatot vizsgálja. A ruhák textúrája és színhasználata az érzelmi intenzitást közvetíti.
Rezümé:
Az egyedi tervezési folyamat során számomra innovatív technikákat és absztrakt formákat alkalmaztam, új narratívát teremtve a művészet és a divattervezés találkozásában. Volt szerencsém beszélni Nemes Mártonnal egy későbbi lehetséges fotózás kapcsán, ahol ő lenne a modell a kreációmban. A munkámmal lehetőséget kaptam, hogy kiállítsák a Collegium Hungaricum-ban Bécsben. Ez a fajta szereplés megerősítette a projekt nemzetközi szintű elismertségét.



